Floridas "Panthers"
Floridas "Panthers" (angļu: Florida Panthers) ir profesionāls ASV hokeja klubs, kas bāzēts Sanraisā, Floridas štatā, ASV. Klubs spēlē Nacionālās hokeja līgas Austrumu konferences Atlantijas okeāna divīzijā. Tas tika dibināts 1993. gadā un kopš dibināšanas brīža spēlē NHL. Savas pastāvēšanas vēsturē "Panthers" vienu reizi ir uzvarējis NHL, tas notika 2023.—24. gada sezonā, 3 reizes ir kļuvis par konferences uzvarētājiem, un četras reizes uzvarējis divīzijā. 1995./96. gada sezonas Stenlija kausa izcīņas finālsērijā viņi zaudēja Kolorādo "Avalanche". Mājas spēles komanda aizvada Amerant Bank Arena hallē. Komandas kapteinis ir soms Aleksandrs Barkovs.